
RAPORT DE SPECIALITATE

Privind  propunerea de schimbare a destinaţiei   unor  spaţii   din imobilul situat în Timişoara str.Lorena  nr. 35  aferente Colegiului Tehnic Energetic „Regele Ferdinat I” pe o perioadă de 25 ani, în vederea alocării către Liceul de Arte Plastice pentru desfăşurarea  activităţilor de învăţământ

     Având în vedere Expunerea de motive a Primarului Municipiului Timişoara şi Proiectul de hotărâre privind  propunerea de schimbare a destinaţiei  unor spaţii  din imobilul  situat în Timişoara str.Lorena  nr. 35  aferente Colegiului Tehnic „Regele Ferdinat I”, în vederea alocării către Liceul de Arte Plastice pentru desfăşurarea  activităţilor de învăţământ.
     Facem următoarele precizări:
     În baza HCLMT nr. 492/24.09.2913 Liceul de Arte Plastice Timişoara  a funcţionat în  clădirea şcoală cu D+P+2E, situată în Bv. Gen. Dragalina nr.8 şi în caminul cu P+4E situat in Timişoara Bv. „Regele Carol I” nr. 11 în următoarele spaţii:
- etajul I în întregime
- le etajul II, sala în suprafaţă de 39,84 mp  şi sala de 42,62 mp.
- la etajul III, sala în suprafaţă de 39,84 mp şi sala de 42, 62 mp "Activitatea Liceului de Arte Plastice Timişoara.
    Demisolul şi parterul din cladirea şcoala cu D+P+2E, respectiv sălile cu suprafaţa mijlocie din caminul cu P+4E, situate in Timişoara Bv. Gen. Dragalina nr. 8 - Bv. Regele Carol I nr. 11 şi clădirea din str. Pop de Băseşti nr. 27,  au  rămas  Colegiului Tehnic de Vest Timişoara, iar sala de sport  situată în Bv. Regele Carol I nr. 11,  a fost  folosită de către cele două unităţi de învaţământ conform  unui orar stabilit de comun acord.
    Imobilul- Clădire şcoală, situat în Bv. Gen. Dragalina nr. 8 - Bv. Regele Carol I  nr. 11  în care se desfăşura activitatea  celor două unităţii de învăţământ, Colegiului Tehnic de Vest Timişoara  şi Liceul de Arte Plastice  a fost afectat de  furtuna din 17.09.2017 şi  urmează să intre în  lucrări de expertizare, consolidare şi reabilitare;
     Liceul de Arte Plastice prin adresa cu nr. 1216/02.10.2017, înregistrată la Primăria Municipiului Timişoara  sub  nr. SC2017-24955/09.10.2017 a solicitat alocarea clădirilor fostului  Grup Şcolar UMT ( Grup Şcolar  „Tudor Tănăsescu”), situate în str. Lorena nr. 35.
   Grupul Şcolar „Tudor Tănăsescu” (fost Grup Şcolar UMT), cu sediul în str. Lorena 35 a fost  comasat prin absorbţie  cu Colegiul  Tehnic Energetic „Regele Ferdinand I”, cu sediul în str. Renaşterii nr.24A.  Comasarea celor două unităţi de învăţământa fost aprobată prin Ordinul Ministrului nr. 3678/08.02.2011. După comasare  întreaga activitate şcolară a fost  mutată în clădirile din str. Renaşterii nr. 24, iar  clădirile din str. Lorena 35 la momentul de faţă nu sunt afectate de  activităţii de învăţământ. 
Conform adresei cu nr. SC2017-2759/07.11.2017 a  dl Primar, s-a  decis  alocarea definitivă  către Liceului de Arte Plastice  a  spaţiilor în care a funcţionat Colegiul Tehnic „Tudor Tănăsescu”, situate în Str. Lorena nr. 35, înscrise în CF nr. 444779  Timişoara, constând din:
       - Clădire şcoală cu nr. cad. 444779- C1;
       - Clădire laboratoare cu nr. cad. 444779 -C2;
       - Sală de sport  cu nr. cad. 444779- C6;
       - Cantină  cu nr. cad. 444779 –C7; 
  Având în vedere  că Atelierul Şcoală şi Căminul  internat  nr.I  rămân la Colegiul  Tehnic Energetic „Regele Ferdinand I”, terenul  aferent incintei în suprafaţă 29473,00 mp  va folosit de comun acord de către cele două unităţi de învăţământ.
    Imobilul -construcţii şi teren situat în str. Lorena nr. 35 fac parte din domeniul public local şi sunt administrate de către consiliile locale, conform prevederilor art. 112 alin. 2 din <LLNK 11995    84 11 211   0 32>Legea educaţiei naţionale nr. 1/2011.  Conform  art. 20, alin 1  din <LLNK 11995    84 11 211   0 32>Legea educaţiei naţionale nr. 1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
    Pentru  alocarea către Liceul de Arte Plastice a  spaţiilor amintite mai  sus  este necesar  obţinerea avizului Ministrului Educaţiei Naţionale şi Cercetării Ştiinţifice, conform prevederileor art. 112, alin. 6, din Legea nr. 1/2011 privind educaţia  naţională  şi a art.3, alin 1),  art. 4, lit a) din  Ordinul nr. 5.819/2016 al Ministerului  Educaţiei Naţionale şi Cercetării Ştinţifice  la care se prevede:
   “Art. 3  Avizul conform al ministrului educaţiei naţionale şi cercetării ştiinţifice se emite ţinând cont de următoarele aspecte:
    1. În imobilele/spaţiile pentru care se solicită schimbarea destinaţiei nu se mai desfăşoară activităţi de învăţământ sau acestea au fost restrânse şi nu există perspectiva creşterii efectivului populaţiei şcolare.
   Art.4 Schimbarea destinaţiei imobilelor se va face pe o perioadă determinată, în funcţie de felul activităţii desfăşurate, după cum urmează:   
a) maximum 25 de ani pentru alte instituţii/unităţi de învăţământ preuniversitar/universitar de stat”.
     Prin Hotărârea nr. 375/06.12.2017, Consiliul de Administraţie al Inspectoratului Şcolar Judeţean Timiş a  aprobat  schimbarea destinaţiei  spaţiilor în care a funcţionat Grupul Şcolar „Tudor Tănăsescu” din str. Lorena nr.35, în vederea desfăşurării activităţii Liceului de Arte Plastice  pe o perioadă  maximă de 25 ani, prevăzută de art. art. 4, lit a) din  Ordinul nr. 5.819/2016 al Ministerului  Educaţiei Naţionale şi Cercetării Ştinţifice.
    Conform  adresei  cu nr. 3326/14.12.2017, Consiliul de Administraţie al  Colegiului Tehnic „Regele Ferdinad I”  a fost de acord cu  alocarea  spaţiilor  amitite mai sus, pe perioadă  nedeterminată către Liceul  de Arte Plastice.
     Având în vedere prevederile legale expuse în prezentul raport apreciem că:
      -  proiectul de hotărâre privind  propunerea  de schimbare a destinaţiei  unor spaţii din imobilul situat în Timişoara, str.Lorena  nr. 35 aferente Colegiului Tehnic Regele Ferdinat pe o perioadă de 25 ani, în vederea alocării către Liceul de Arte Plastice pentru desfăşurarea  activităţilor de învăţământ.

